Toshkentdagi pauerlifting bo‘yicha mamlakat chempionatida 140 sportchi qatnashdi

Toshkentda pauerlifting bo‘yicha o‘smirlar va kattalar o‘rtasida o‘tkazilgan mamlakat chempionatida 140 nafarga yaqin sportchi 17 vazn toifasida g‘oliblik uchun kuch sinashdi. Bu haqda O‘zA xabar berdi.

O‘zbekiston davlat jismoniy tarbiya institutida tashkil etilgan mamlakat chempionati yoshlar orasidan iqtidorli sportchilarni saralab olish va ularni xalqaro musobaqalarga tayyorlashda muhim bosqich bo‘lib xizmat qildi.
Oxunjon Yangdoshev, Asadbek Qodirjonov, Oybek Inomjonov, Husniddin Bo‘riyev, Muhammad Umirbekov, O‘ktam Mamarajabov, Sherqo‘zi Sattorov, Ulug‘bek Dilmurodov, Jahongir Boyjonov, Temur Shodiyev, Ruslan Ideneyev, Artur Kadaryan, G‘ayrat Ismoilov, Farhod Jaloliddinov, Yuriy Antonov, Ilhomiddin Bo‘riyev, Aleksandr Xvan, Sirojiddin Qahhorov o‘z vazn toifasida g‘olib va sovrindorlar qatoridan joy oldi.
Chempionat doirasida paralimpiyachilar o‘rtasida ham bahslar o‘tkazildi. Unda 50 nafarga yaqin sportchi o‘z shijoat va mahoratini namoyish etdi. Bahrom Qobilov, Iskandar Tursunboyev, Xurshid Mamatqulov, Farhod Umrzoqov, Navro‘z Abdurasulov, qizlar bahsida Roza Qo‘ziyeva o‘z vazn toifasida oltin medalni qo‘lga kiritdi.